1971 के भारत और पाकिस्तान युद्ध में कई लोगों ने अपनी जान की बली चढ़ा दी थी। भारत के कई वीरों ने इस युद्ध में अलग अलग तरह से भारत की रक्षा की थी। इस युद्ध में कई वीरों ने अपनी बहादुरी का परिचय भी दिया है। इन वीरों में सूबेदार सेवा सिंह का नाम भी शुमार है। सेवा सिंह ने अपनी जान की परवाह किए बिना भारत की रक्षा की थी। आज भी सेवा सिंह का नाम भारत के इतिहास के पन्नों में सुनहरे अक्षरों में दर्ज है। आज भी सेवा सिंह की बहादुरी को कोई नहीं भूल पाया है। आइए जानते हैं भारतीय सेना के सूबेदार सेवा सिंह के बारे में।
जान की बाज़ी लगाकर दिया बहादुरी का परिचय
हम सभी जानते हैं 1971 के युद्ध में कई लोगों ने अपनी जान गंवा दी थी। इस दौरान कई योद्धाओं ने अपनी बहादुरी का परिचय भी दिया था। सेवा सिंह भी इन्हीं योद्धाओं में से एक हैं। युद्ध के दौरान सेवा सिंह ने अपने नंगे हाथों से कई बमों को डिफ्यूज कर भारत और भारत के कई नागरिकों की रक्षा की थी। इस दौरान सेवा सिंह की जान भी खतरे में थी लेकिन उन्होंने अपनी जान की परवाह न करते हुए ये बहादुरी का काम किया था।
सेवा सिंह को मिली थी बम डिफ्यूज करने की ज़िम्मेदारी
अब सेवा सिंह 92 वर्ष के हो चुके हैं। लेकिन देश की रक्षा के लिए सेवा सिंह ने जो बहादुरी दिखाई थी उसे कभी भूला नहीं जा सकता है। एक मीडिया साक्षात्कार में सेवा सिंह ने बताया था युद्ध के दौरान पाकिस्तानी सैनिको ने जम्मू कश्मीर और पंजाब के कई इलाकों में कई बमों को गिराया था। इस बीच सेवा सिंह को ही बम डिफ्यूज करने की ज़िम्मेदारी मिली थी। बमों को डिफ्यूज करने के लिए सेवा सिंह ने अपनी जान तक की बाज़ी लगा दी थी।
शौर्य चक्र से हुए थे सम्मानित
बमों को डिफ्यूज करते वक़्त सेवा सिंह को अपनी जान से ज्यादा देश और देश के नागरिकों की चिंता थी। इसी के चलते अकेले सेवा सिंह ने ही फ़िरोज़पुर में गिरे पाँच बमों को डिफ्यूज कर हजारों लोगों की जान को बचाया था। इस दौरान न तो सेवा सिंह के हाथों में सेफ़्टी ग्लवस थे और न ही कोई सेफ़्टी सूट। सेवा सिंह के इस अदम्य साहस के लिए उन्हें तत्कालीन राष्ट्रपति वराहगिरि वेंकट गिरि द्वारा शौर्य चक्र से भी सम्मानित किया गया था।